কলকাতা এবং পার্শ্ববর্তী অঞ্চলের পাশাপাশি পশ্চিমাঞ্চলের জেলাগুলিতেও শীত শীত ভাবে রয়েছে। পুরুলিয়ায় এ দিন সর্বনিম্ন তাপমাত্রা রেকর্ড করা হয়েছে ১৫.১ ডিগ্রি সেলসিয়াস। পানাগড়, বোলপুর, বাঁকুড়া, বর্ধমান এবং আসানসোলে তাপমাত্রা ১৭ থেকে ১৮ ডিগ্রির মধ্যে রেকর্ড করা হয়েছে। অন্য দিকে শীত শীত ভাবে রয়েছে উপকূলবর্তী অঞ্চলেও। দিঘায় এ দিন সর্বনিম্ন তাপমাত্রা রেকর্ড করা হয়েছে ১৯.২ ডিগ্রি সেলসিয়াস।